# name
Ets una persona sociable? Dona'n les gràcies als bacteris intestinals

# metadata.dc.description.abstract[].value
En els animals, les interaccions socials són imprescindibles per regular comportaments bàsics com l'aparellament, l'alimentació i la defensa. Per això el cervell controla molts aspectes d'aquestes interaccions. Tanmateix, fa uns anys es va descobrir que la microbiota intestinal, és a dir, els microorganismes que hi ha a l'intestí dels animals i que contribueixen al fet que digerim i assimilem millor els aliments, també influeix en la interacció social. No obstant això, es desconeixen els mecanismes cerebrals precisos sobre els quals actua la microbiota intestinal. L'investigador Wei-Li Wu i els seus col·laboradors, de l'Institut Tecnològic de Califòrnia i de la Universitat Nacional Cheng Kung de Taiwan, han analitzat quines zones del cervell relacionades amb els comportaments socials es veuen influïdes per la microbiota intestinal. Segons han publicat a la revista Nature, els circuits neuronals i hormonals que utilitzen els bacteris intestinals per regular el comportament dels ratolins i, per extensió, també de les persones fan pensar que tenen la funció principal d'afavorir la seva pròpia dispersió i reproducció.

# metadata.dc.rights[].value
(c) Edició de Premsa Periòdica Ara, 2021

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Ets una persona sociable? Dona'n les gràcies als bacteris intestinals